La Casa de la Marquesa acollirà l'exposició 'Trenquem amb l'estigma' amb motiu del Dia Mundial de la Salut Mental
06 octubre 2022

## La Casa de la Marquesa acollirà l'exposició 'Trenquem amb l'estigma' amb motiu del Dia Mundial de la Salut Mental06 octubre 2022Última actualització: 06 octubre 2022

![](../gestion/img/10b23fec326a8b620bee24af449ee30fc2c21b4398cf8667e1176c1f3e456bb8.jpg)  
  

La regidora de Sanitat i Polítiques Saludables **Liduvina Gil**, acompanyada per la presidenta d'ASAEM, **Adelaida Peiró**, i de la treballadora social del Servei d'Atenció i Seguiment per a les persones amb problemes de Salut Mental Greu (SASEM), **Laura López**, han presentat aquest matí l'exposició 'Trenquem amb l'estigma', que estarà disponible des del pròxim dia 10 fins al 17 d'octubre a la Casa de la Marquesa.  
  
L'objectiu principal no és altre que fer reflexionar la ciutadania sobre la salut mental. «SASEM està format per familiars de malalts mentals que hi participaran en l'exposició. Aquest servei està subvencionat per la Conselleria i els professionals que l'integren el que fan és acompanyar a aquestes persones», ha recalcat **Liduvina Gil**. Normalitzar la salut mental i treballar conjuntament són dues finalitats que s'hi combinen per tal de millorar la vida dels implicats.  
  
Per la seua banda, **Laura López** ha explicat que «la idea és trencar l'estigma i per això els pacients hi participaran en l'exposició perquè molta gent té la por d'expressar els seus problemes pel mateix estigma».  
  
Per últim, **Adelaida Peiró** ha manifestat: «La salut mental afecta a molta més gent de la que creguem. Hem creat un clip que convida a reflexionar sobre aquesta qüestió i una vegada es presente el compartirem a les xarxes socials i a través del nostre WhatsApp (652767962-633868701)». «Sense salut física ni mental no hi ha qualitat de vida. El que es pretén és protegir a les persones que ho pateixen», ha conclòs la presidenta.

[Documentos adjuntos](../gestion/documentos/594c5c744a1eadf5054335c1bec5a3ef49f1ff5eb560b24e14201d6d40daaff4.jpeg)